Wysiging soos op 17:49, 9 September 2020
64 grepe bygevoeg , 1 jaar gelede
Wysiging soos op 17:48, 9 September 2020 (wysig)
Wysiging soos op 17:49, 9 September 2020 (wysig) (maak ongedaan)
Dele van die kanaal loop parallel met die Mohawkrivier wat weens onvoorspelbare waterpeile nie geskik was vir bootvervoer nie. Ook was die rivierstroming te sterk vir perde om vragbote rivierop te trek. Die oorspronklike trekpadkanaal, waarop bote deur perde getrek is, is in 1917 vir goed gesluit en in die volgende jaar deur 'n nuwe vragbootkanaal (die ''New York State Barge Canal'', tans bekend as ''New York State Canal System'') vervang waardeur die bootkapasiteit van 260 tot 2 000 ton verhoog is. Ander kanale is by die stelsel ingesluit, riviere en mere gekanaliseer en die kanaalnetwerk verder uitgebrei, terwyl sommige seksies van die oorspronklike kanaal gesluit is.
Uiteindelik het die kanaal met die koms van spoorweë en in die 20ste eeu met die bou van die Sint Laurens-waterweg sy ekonomiese belangrikheid algaande verloor. Sedert die 1980's het die deelstaatregering nuwe lewe in die kanaal ingeblaas met die verbetering van die lewensgehalte van gemeenskappe langs die Eriekanaal en die bevordering van toerisme. 'n Vaart op die kanaal bied nie net ontspanning nie, maar neem toeriste na historiese en kulturele monumente langs die roete. Langs die kanaal is fiets- en wandelpaaie aangelê. Besoekersentrums verskaf inligting oor die kanaalroete se historiese erfenis.<ref>[http://www.discovertheeriecanal.com/category/history/ ''Discovertheeriecanal.com: History - Enterprising Waters. Besoek op 9 September 2020'']</ref> Die Amerikaanse Kongres het in 2000 die status van ''National Heritage Corridor'' aan die kanaal toegeken wat langs sy roete 234 gemeenskappe met mekaar verbind.